MÜÜGILEPING
Tallinn, 01. detsember 2010.a.

Concise Media Systems OÜ, edaspidi – Müüja, juhatuse liige Raiko Tigane, ja Narva Linnakantselei, edaspidi – Ostja, linnasekretär Ants Liimets, eraldi või koos nimetatud ka Pool või Pooled, sõlmisid käesoleva müügilepingu, edaspidi – Leping, alljärgnevatel tingimustel:

1. Lepingu ese
Müüja müüb ja Ostja ostab tasu eest kodulehekülje tarkvaraarenduse teise osa, edaspidi – Kaup, mille kirjeldus on välja toodud müügilepingu lisas.
2. Kauba üleandmine-vastuvõtmine ja kvaliteet

2.1 Ostja kontrollib Kauba vastuvõtmisel selle vastavust ja puuduste olemasolu. Puuduste kohta koostavad Pooled koheselt akti, selle nõude eiramisel hilisemaid Ostja pretensioone ei rahuldata.
2.2 Ostjal on õigus nõuda Müüjalt Lepingu punktis 2.1 märgitud puuduste esinemisel nende kõrvaldamist või Kauba ümbervahetamist.
2.3 Varjatud puuduste ilmnemisel on Ostja kohustatud neist Müüjale teatama ja esitama oma ettepaneku nende kõrvaldamiseks 14 tööpäeva jooksul mittevastavusest teadasaamisest. Põhjendatud nõude lahendab Müüja 14 tööpäeva jooksul.
3. Arveldus
3.1 Ostja kohustub tasuma Kauba eest 12600 krooni Müüja arvelduskontole 14 kalendripäeva jooksul arvel märgitud kuupäevast arvates. 
4. Omandiõiguse üleminek

4.1 Ostja saab Kauba omanikuks pärast selle hinna täielikku tasumist.
4.2 Kauba juhusliku hävimise ja kahjustumise riisiko ning hoidmise kohustus läheb Ostjale üle Kauba üleandmisega.
5. Vastutus 

5.1 Maksetähtaegadest mittekinnipidamise korral on Müüjal õigus nõuda Ostjalt viivist 0.5 % tasumata summast iga viivitatud päeva eest.
5.2 Kauba üleandmisega viivitamisel maksab Müüja Ostjale leppetrahvi 500 krooni.
6. Lepingu jõustumine ja kehtivus

Leping jõustub selle allakirjutamisel ja kehtib kuni kõigi lepinguliste kohustuste täitmiseni Poolte poolt.
7. Lõppsätted 

7.1 Lepingut võib muuta Poolte kirjaliku kokkuleppega, mis on Lepingu lahutamatuks lisaks.
7.2 Lepingus osaliselt või täielikult reguleerimata küsimustes juhinduvad pooled Eesti Vabariigis kehtivatest õigusaktidest, eelkõige võlaõigusseaduses sätestatust.
7.3 Lepingu täitmisest, tõlgendamisest, muutmisest või lõpetamisest tulenevad erimeelsused ja vaidlused lahendavad pooled vastastikusel mõistmisel põhinevate läbirääkimiste teel, kokkuleppe mittesaavutamisel kohtus. 
7.4 Leping on vormistatud 2 (kahes) võrdset juriidilist jõudu omavas eksemplaris, millest kumbki pool saab ühe.

Lisa 1 – Tarkvaraarenduse teise osa maksumus ja kirjeldus
Tööde maht on 21 tundi. Töö tunnihind on 500 krooni. Hinnale lisandub käibemaks.

FAILIDE ÜLESLAADIMISE MOODUL
Funktsionaalsus:
1. Laadida faile serverisse

2. Lisada faile üleslaadimise nimekirja
3. Eemaldada faile üleslaadimise nimekirjast
4. Kuvada staatust failide üleslaadimise kohta
STATISTIKA

Kodulehe statistika jaoks on kasutusel on Google Analytics.
BANNERID
1. Bannereid on võimalik valida kõikide üleslaetud failide hulgast

2. Google Analytics statistikast on võimalik näha klikkide arvu

3. Erinevatele keeltele saab lisada erinevaid bannereid

KALENDER

1. Olemasoleva kalendri vigade parandamine

2. Kalendri muutmine „Ajax“ põhiseks

MENÜÜPUNKTI FAILI NIMEKIRJA VAADE

1. Olemasoleva vaate vigade parandamine

